Сығыу көнө — шишәмбе, шәмбе Баҫтырыу форматы — А3 Төҫө — аҡлы-ҡаралы Сәйәсәт, иҡтисад, мәҙәниәт, мәғариф, спорт, район һәм ҡала эсендәге йүнселлек эшмәкәрлеге 1932: Гәзит «Ударсы» исеме менән Учалы райкомы ВКП(б) һәм Советтарҙың халыҡ депутаттары район башҡарма комитетының баҫмаһы булып ойошторола, ғәрәп графикаһы һәм яңалиф нигеҙендә башҡорт телендә сығарыла; 1934: «Шахта байрағы» исеменә үҙгәртелә, башҡорт телендә сығарыла, кириллица нигеҙендә башҡорт яҙмаһы; 1935: Яңынан тәүге «Ударсы» исеме менән баҫтырыла башлай; 1940: «Сталин байрағы» исеме аҫтында башҡорт һәм рус телдәрендә сыға башлай; 1947: «Зауралец» исеменә үҙгәртелеп, рус телендә сығарыла башлай; 1956: «Ленин байрағы» исеме менән яңынан ике телдә баҫтырыла башлай; 1962: Башҡорт АССР райондары эреләтеүе арҡаһында Белореттың «Урал» гәзите менән берләшә — Учалы районы Белорет менән ҡушыла; 1965: «Ураҡ һәм сүкеш» исеме менән яңынан айырым баҫма булып башҡорт һәм рус телдәрендә сыға башлай; 1992: Баҫманан «Учалинская газета» исеме менән рус телендә район газетаһы айырылып сыға.